НЧ”РАЗВИТИЕ 1898” с.ВИДРАРЕ

 О Т Ч Е Т

 ЗА ОСЪЩЕСТВЕНИТЕ ДЕЙНОСТИ НА ЧИТАЛИЩЕ „РАЗВИТИЕ1898”

 В ИЗПЪЛНЕНИЕ НА ПРИЕТАТА ПРОГРАМА ЗА 2023 год.

 През изминалата 2023г. НЧ”Развитие1898” работи придържайки се към културния календар на читалището и закона за Народните читалища. Читалищните дейности са представени в две основни направления: библиотечна дейност и художествена самодейност.

 ДЕЙНОСТИ:

1. БИБЛИОТЕЧНА ДЕЙНОСТ

През изтеклата 2023г. бяха регистрирани 52 членове. Общият брой на посещенията в библиотеката бяха 186, като 78 вземания книги за вкъщи и 108 в читалнята и за ползване на компютър. През годината за фонда на библиотеката са набавени 198 тома библиотечни документи. Придобити от собствени средства 6 тома и от дарение 192 тома. Библиотеката разполага с фонд от 7331 библиотечни единици към 31.12.2023 година. Отчислени библиотечни документи няма.

 За съжаление с всяка измината година читателите и посещенията намаляват, тъй като населението е застаряващо, няма работа и хората бягат по градовете.

ХУДОЖЕСТВЕНА САМОДЕЙНОСТ

Важно място в развитието на читалищната ни дейност е развитието и обогатяването на любителското художествено творчество. През 2023г. Женската вокална група към читалището не е работила. Причините за това са здравословни и други проблеми на жените от групата. За отчетния период танцовия състав към читалището с ръководител Владимир Стефанов е работил целогодишно. Групата имаше възможност да покаже своите умения , като участваха в празници на селото, събор с.Своде и фестивали гр.Ябланица и с.Трудовец.

През новата година читалището ще се стреми да привлече нови самодейци за увеличаване на състава. Също така ръководството ще положи усилия за възстановяване на Женската вокална група към читалището.

 КУЛТУРНИ ИЗЯВИ НА НЧ”РАЗВИТИЕ1898” ПРЕЗ 2023Г.

Като по– значими през годината могат да бъдат посочени:

* 19.01 Среща с писателя Нидал Алгафари за представяне на своя двутомен роман „Рано или късно”.
* 19.02 Поклонение пред паметника на Васил Левски и поднасяне на цветя.
* 03.03 Национален празник на България.Кратко слово, програма от ученици и поднасяне на цветя пред паметника в центъра на селото.
* 09.04 Празник „Цветница в с.Своде” – участие на танцов състав Клуб „Хоро” към читалището.
* 12.05 Участие на танцов състав Клуб „Хоро” в Седми „Фестивал и базар на народните обичаи и традиции” – Ябланица 2023
* 09.06 Участие на танцов състав Клуб „Хоро” в XXIV Общински събор на българското народно творчество.
* 10.06 Участие и отлично представяне на танцов състав Клуб „Хоро” в НФФ „Златни нишки” 2023 с.Трудовец.
* 29.12 Съвместно с Клуб на пенсионера и Кметство бе организирано Коледно общоселско тържество.
* В сградата , която се намира читалището има витрина за годишнини и актуални събития от културния календар.

Не бива да подминаваме истината, че през последните години, читалищната дейност се измества от различни медии и интернет, но то ще продължи да съществува, защото хората имат нужда от него.

 Една от основните задачи на Читалището през следващата година ще бъде привличане на млади членове, който дейно да участват в културния живот на селото.

 Читалището е организатор и участник във всички мероприятия организирани в селото.

 с.Видраре Председател:

 /Катя Иванова/

 Секретар:

 /Цветанка Цакова/